
	[bookmark: nev]PECZANEK ROLAND
Testnevelő-edző
BSc, 5. félév
Szegedi Tudományegyetem
Juhász Gyula Pedagógusképző Kar
	UNGI BENCE DÁVID
Testnevelő-edző
BSc, 8. félév
Szegedi Tudományegyetem
Juhász Gyula Pedagógusképző Kar


Témavezetők:
	Dr. Molnár Andor
főiskolai docens, SZTE JGYPK

	Dorka Péter
adjunktus, SZTE JGYPK

	Szablics Péter
Ph. D. hallgató, SZTE JGYPK




Az ökölvívó technika fejlődésének vizsgálata APAS mozgáselemző rendszer segítségével

Kutatásunk célja felmérni, és nyomon követni az egyetemi testnevelés órán részvevő hallgatók ökölvívó technikájának fejlődését videofelvételek elemzése alapján. Amire főként szeretnénk választ kapni, hogy a technikai fejlődés kezdő sportolók esetében milyen gyorsan megy végbe.
Egy ökölvívó technikát mértünk fel, a jobb egyenes ütést. Videofelvételeket készítettünk, melyeket több szempontból kielemeztünk APAS mozgáselemző rendszer segítségével, majd az eredményeket grafikonon szemléltettük. Egy hallgató minden felmérésen háromszor hajtotta végre a technikát fényjelzésre, ezek átlagából nyertük ki a felhasznált adatokat, melyek az ütés közben eltelt idő, valamint a csukló legnagyobb sebessége az ütés során.
Két féléves felméréseink eredményei alapján igazoltuk, hogy a technikai fejlődés kezdetben, egyetemista korú hallgatóknál igen gyorsan végbemegy. Ezt a következtetést az ütési idő csökkenéséből vontuk le, viszont a csuklóra helyezett mérőpont sebessége csökkent bizonyos felmérések közt.
Eredményeink további kérdéseket vetnek fel a technikai fejlődéssel kapcsolatban. Szeretnénk választ kapni arra, hogy mi az ökölvívó technika fejlődésének fő feltétele, illetve milyen fizikai képességek fejlesztésére kell nagyobb hangsúlyt fektetni a kezdőknél.
A további perspektívák tekintetében hasznos eredményeket nyerhetünk azzal, ha az egész test mozgását kielemezzük, beleértve a törzs rotációját, mely nagy szerepet kap az ökölvívó technika végrehajtásában. Terveink közt szerepel a testösszetétel változásának mérése is.
Kutatásunk eredményeit egyaránt felhasználhatjuk ökölvívók specifikus edzéseihez, és testnevelés órán, általános képzésben részvevő hallgatók esetében.

